publiku predstavia českí Psí vojáci. Kým v prípade Milo Suchomel Quartet pôjde o klasický jazzový večer, podfarbený tenorsaxofónom M. Suchomela a zvlášť hlasom poprednej černošskej jazzovej speváčky Gail Anderson, Psí vojáci prinesú zmes dravšej, drsnejšej nálady pražského undergroundu, ktorú formácia produkuje už neuveriteľné štvrťstoročie. Práve k 25. narodeninám Psích vojákov je viazané nečakané vystúpenie kapely, ktorej ústrednou postavou je spevák, pianista, skladateľ a textár Filip Topol. Napriek stabilne komornému zloženiu (okrem Topola je to basgitarista Luděk Horký a bubeník David Skála) skupina vytvára plný zvuk. Od prvého vystúpenia v roku 1979 na Pražských jazzových dňoch (keď väčšina z nich mala 13 rokov) mala skupina permanentné peripetie s uniformným komunistickým režimom, po Nežnej revolúcii sa stáva obľúbenou koncertnou atrakciou a okrem klubových koncertov sa zúčastňujú aj množstva festivalov. Ich piesne boli použité vo filmoch (Žiletky režiséra Zdeňka Tyce, kde si Filip Topol zahral hlavnú úlohu), podieľali sa aj na scénickej hudbe k niekoľkým divadelným predstaveniam. Na oba tieto koncerty môžu zakaždým prví dvaja čitatelia našich novín získať po dve voľné vstupenky, pokiaľ odpovedia správne na súťažné otázky:
Odkiaľ pochádza černošská jazzová speváčka Gail Anderson, ktorá vystúpi v stredu 6. októbra s Milo Suchomel Quartet?
Odkiaľ pochádza názov kapely Psí vojáci, ktorí odohrajú svoj žilinský koncert v štvrtok 7. októbra?
Správne odpovede posielajte vo forme sms na tel. č.
0903 565 628.